

**ระเบียบเทศบาลตำบลนาสาร**

**ว่าด้วยเครื่องแบบปกติพนักงานจ้างเทศบาลตำบลนาสาร พ.ศ. ๒๕๕๗**

**……………………………………………………………………….**

โดยที่เป็นการสมควร ออกระเบียบเทศบาลตำบลนาสาร เรื่อง เครื่องแบบพนักงานจ้างเทศบาลตำบลนาสาร พ.ศ.๒๕๕๗

อาศัยอำนาจตามความในมาตรา ๔๘ เตรส (๔) แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึงฉบับปัจจุบัน ประกอบกับประกาศคณะกรรมการพนักงานเทศบาล จังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ข้อ ๑๐ จึงวางระเบียบไว้ดัง ต่อไปนี้

**ข้อ ๑** ระเบียบนี้ เรียกว่า “ ระเบียบเทศบาลตำบลนาสาร ว่าด้วยเครื่องแบบปกติพนักงานจ้างเทศบาลตำบลนาสาร พ.ศ. ๒๕๕๗”

**ข้อ ๒** ระเบียบนี้ให้ใช้บังคับตั้งแต่วันถัดจากวันประกาศไว้โดยเปิดเผย ณ สำนักงานเทศบาลตำบลนาสาร เป็นต้นไป

**ข้อ ๓** ในระเบียบนี้

“เทศบาล” หมายถึง เทศบาลตำบลนาสาร

“พนักงานจ้าง” หมายถึง พนักงานจ้างตามภารกิจ พนักงานจ้างผู้เชี่ยวชาญพิเศษ และพนักงานจ้างทั่วไป และให้หมายรวมถึงพนักงานจ้างที่ได้รับถ่ายโอนจากส่วนราชการอื่นด้วย

“นายกเทศมนตรี” หมายถึง นายกเทศมนตรีตำบลนาสาร

**ข้อ ๔** เครื่องแบบปกติ

" เสื้อ " หมายถึง เสื้อคอพับสีขาวแขนยาวรัดข้อมือ มีดุมที่ข้อมือข้างละ ๑ ดุม หรือเสื้อคอพับสีขาวแขนสั้นเพียงศอก ที่อกเสื้อมีกระเป๋า ข้างละ ๑ กระเป๋า กระเป๋าเสื้อมีแถบตรงกลางตามทางดิ่ง กว้าง ๓.๕ เซนติเมตร มีปกรูปมน ชายกลางแหลม ที่ปากกระเป๋าทั้งสองข้างติดดุมข้างละ ๑ ดุม สำหรับขัดใบปกกระเป๋าเสื้อ ตัวเสื้อผ่าอกตลอด มีสาบกว้าง ๓.๕ เซนติเมตร ที่คอและแนวอกเสื้อมีดุม ๕ ดุม มีอินทรธนูอ่อนขัดข้างละ ๑ ดุม และติดเครื่องหมายแสดงสังกัดที่ปกคอเสื้อด้านหน้าทั้งสองข้าง ดุมทั้งสิ้นใช้ดุมกลมแบน ทำด้วยวัสดุสีเดียวกับเสื้อ

กางเกงหรือกระโปรง ให้ใช้แบบเดียวกับพนักงานเทศบาล

เข็มขัด ทำด้วยด้ายถักสีกากี กว้าง ๓ เซนติเมตร หัวเข็มขัดทำด้วยโลหะสีทอง เป็นรูปสี่เหลี่ยมผืนผ้าทางนอน กว้าง ๓.๕ เซนติเมตร ยาว ๕ เซนติเมตร มีครุฑดุนอยู่ตรงกลางหัวเข็มขัด

รองเท้าและถุงเท้า

พนักงานจ้างผู้ชาย ให้ใช้รองเท้าหุ้มส้นหรือหุ้มข้อทำด้วยหนังหรือวัสดุเทียมสีดำ แบบเรียบไม่มีลวดลาย ถุงเท้าสีดำ

/พนักงานจ้าง...

-๒-

พนักงานจ้างผู้หญิง ให้ใช้รองเท้าหุ้มส้นหรือรัดส้น ทำด้วยหนัง หรือวัสดุเทียมสีดำ แบบปิดปลายเท้า ไม่มีลวดลาย ส้นสูงไม่เกิน ๑๐ เซนติเมตร ถุงเท้ายาวสีเนื้อ

เครื่องหมายแสดงสังกัดเทศบาล ทำด้วยโละหะโปร่งสีทอง ติดอกเสื้อเหนือป้ายชื่อด้านขวา

เครื่องหมายตราสัญญาลักษณ์ เทศบาลตำบลนาสาร พื้นสีน้ำเงินตัวอักษรเหลืองทอง ให้ติดบริเวณแขนเสื้อด้านขวา

ป้ายชื่อและตำแหน่ง ให้มีป้ายชื่อทำด้วยพลาสติกหรือโลหะ ขนาดกว้าง ๒.๕ เซนติเมตร และยาว ๗.๕ เซนติเมตร แสดงชื่อ ชื่อสกุลและชื่อตำแหน่งพนักงานจ้างที่อกเสื้อเหนือกระเป๋าด้านขวา

แพรแถบแบบย่อ ให้ติดที่อกเสื้อเหนือกระเป๋าด้านซ้าย

**ข้อ ๕** ให้นายกเทศมนตรี รักษาการตามระเบียบนี้ และให้มีอำนาจตีความและยกเว้นการปฏิบัติตามระเบียบนี้

ประกาศ ณ วันที่ ๓๐ เดือน ธันวาคม พ.ศ. ๒๕๕๗

  นายพยงค์ สงวนถ้อย

(นายพยงค์ สงวนถ้อย)

นายกเทศมนตรีตำบลนาสาร